Publication: Magyar Közlöny
Issue: MK-2007-174 (Year: 2007, Number: 174)
Era: 2004-2010
Section: államháztartásról szóló 1992. évi XXXVIII. törvény és a kincstári vagyonnal való gazdálkodásról szóló 58/2005. (IV. 4.)
Paragraph Index: 1912

államháztartásról szóló 1992. évi XXXVIII. törvény és a kincstári vagyonnal való gazdálkodásról szóló 58/2005. (IV. 4.) kormányrendelet (továbbiakban: kormányrendelet) idevonatkozó rendelkezései alapján nyilvános pályázat keretében értékesíti a Magyar Állam tulajdonában és a kiíró vagyonkezelésében álló, Budapest XIII. kerület, 25990/1. helyrajzi számon, természetben Budapesten, az Újpesti-öböl bal partján található kivett, beépítetlen területként nyilvántartott, 4388 m2 területû ingatlant. Ajánlati biztosíték: 8 000 000 Ft, azaz nyolcmillió forint. Az ajánlati biztosítékot HUF-ban a M.Á.K. Budapest 10032000-01712010-00000000 számú számlájára kell átutalni (melynek legkésõbb az ajánlattételi határidõ lejártának napján be kell érkeznie) a „Budapest XIII. kerület” jelige feltüntetésével. Az ajánlati biztosíték a nyertes ajánlattevõ esetén a vételárba beszámításra kerül. A vételár ajánlati biztosítékon felül fennmaradó részét magyar forintban (HUF) kell megfizetni. A kiíró tájékoztatja az ajánlattevõket, hogy a kormányrendelet 42. § (2) bekezdésében biztosított lehetõséggel élve a pályázati ajánlatok bontását követõen – amennyiben az elsõ két helyre rangsorolt ajánlatban szereplõ vételárak között (a magasabbat tekintve 100%-nak) legfeljebb húsz százalék eltérés van, vagy ha a 44. § (1) bekezdése alapján a benyújtott ajánlatok egyike sem lenne nyertesnek nyilvánítható, nyilvános ártárgyalást tarthat. Amennyiben csak egy érvényes ajánlat érkezik, nyilvános ártárgyalás tartása helyett a kiíró felhívhatja az ajánlattevõt ajánlata módosítására. Az ingatlant terhelik az alábbi terhek: A jelen pályázati felhívásban rögzített ingatlant 2008. december 31. napjáig tartó határozott idejû bérleti szerzõdés alapján bérli a Dunapart Ingatlanfejlesztõ és Kezelõ Kft. A bérleti szerzõdés 10. pontja szerint „A Kincstári Vagyonra vonatkozó jogszabályok figyelembevételével, bérbeadó a bérlõ részére az 1. pontban meghatározott terület esetleges elidegenítése esetén – a harmadik személyekkel azonos feltételek vállalása mellett – elõvásárlási jogot biztosít. Az ingatlan jellemzõi: A terület Duna-parti fekvésû, közvetlenül az árvízvédvonal mellett helyezkedik el. A terület a közvetlen környezetével együtt beépítetlen. Jelenleg érvényes Szabályozási Tervvel nem rendelkezik. A Fõvárosi Szabályozási Kerettervben beépítésre nem szánt földterületként van jelölve. A terület az elfogadás elõtt álló Szabályozási Tervben nem beépítésre szánt parti sétány részeként szerepel. Az ingatlan közvetlen közterületi kapcsolattal csak egy rövid, elhanyagolható szakaszon rendelkezõ sokszög alakú, elnyújtott sáv. Hatékony hasznosítása csak a szomszédos területtel együttesen képzelhetõ el, amely magántulajdonban áll. Mivel a telek közvetlen közterületi kapcsolata elhanyagolható, ezért a közmûvesítés, az összes közmû vonatkozásában csak közmûátvezetési szolgalmi jogok alapításával oldható meg a Meder utca felõl. Pályázati dokumentáció: A pályázaton való részvétel alapfeltétele a pályázati dokumentáció kiírótól történõ megvásárlása. A pályázati dokumentáció 10 000 Ft +2000 Ft áfa, összesen 12 000 Ft, azaz tizenkettõezer forint árnak csekken történõ befizetését követõen, titkossági nyilatkozat aláírása ellenében, a kiíró Budapest, Rákóczi út 41. szám alatti központi irodaházában a II. emelet 228. szobában személyesen, vagy meghatalmazott útján vehetõ át. A meghatalmazott köteles közokirattal, vagy teljes bizonyító erejû magánokirattal igazolni képviseleti jogosultságát, illetve annak mértékét. 2007/50. szám H I V A T A L O S É R T E S Í T Õ II. FÕRÉSZ: Hivatali igazgatás A dokumentáció megvásárlását igazoló bizonylatot vagy annak másolatát az ajánlat benyújtásakor a pályázónak csatolnia kell. Az ingatlan bemutatása: Az ingatlan természetbeni (helyszíni) bemutatására a pályázati felhívás megjelenését követõ 20. naptári napon (amennyiben munkaszüneti napra esik, akkor az azt követõ munkanapon) 10 órakor kerül sor. Elõzetes egyeztetés alapján ettõl eltérõ idõpont is lehetséges. A pályázatok beadásának módja: A vételre vonatkozó pályázati ajánlatokat zárt, cégjelzés nélküli borítékban a „Budapest XIII. kerület” jelige feltüntetésével, 3 példányban (1 eredeti és 2 másolati példányban), magyar nyelven, személyesen, illetve meghatalmazott útján a kiíró fenti címén kell benyújtani úgy, hogy az ajánlat az ajánlattételi határidõn belül a kiíróhoz megérkezzék. Az ajánlattevõ köteles az eredeti példányt megjelölni „Eredeti” felírással. Ha a pályázatok között eltérés adódik, az így megjelölt ajánlatban foglaltak az irányadók. Ajánlattételi határidõ:

Source: https://magyarkozlony.hu/hivatalos-lapok/f5c4fc7f61cab49f726e770d226b1c4fd9e3e04d/dokumentumok/b0b6c42cdfcb94e2e22ccfd00c85797b669eb24c/letoltes